****

**REPUBLIKA HRVATSKA**

**SPLITSKO-DALMATINSKA ŽUPANIJA**

**OPĆINA LOVREĆ**

**JEDINSTVENI UPRAVNI ODJEL**

**KLASA: 112-01/21-01/13**

**URBROJ: 2129-04-03-21-1**

Lovreć, 17.6.2021.godine

Na temelju članka 19. i članka 29. Zakona o službenicima i namještenicima u lokalnoj i područnoj (regionalnoj) samoupravi ("Narodne novine" broj 86/08, 61/11, 04/18 i 112/19), pročelnik Jedinstvenog upravnog odjela Općine Lovreć raspisuje:

  **OGLAS**

za prijam u radni odnos na određeno vrijeme

**Referent – koordinator aktivnosti projekta "Zaželi njegu, zaželi posao – FAZA II"-** - 1 izvršitelj/ica na određeno vrijeme 12 mjeseci uz probni rad od dva mjeseca.

**Opis poslova:**

Kontrola rada žena koje će obavljati obilazak korisnika, kontrola uspješnosti provedbe aktivnosti, kontrola i analiza dnevnika rada, komunikacija i kontrola krajnjih korisnika, vođenje evidencije krajnjih korisnika.

**Opći uvjeti za prijam u službu:**

- punoljetnost

- hrvatsko državljanstvo

- zdravstvena sposobnost za obavljanje poslova radnog mjesta na koje se osoba prima.

**Posebni uvjeti za prijam u službu:**

- SSS – srednja stručna sprema

- najmanje jedna (1) godina radnog iskustva na odgovarajućim poslovima

- poznavanje rada na računalu

- položen vozački ispit B kategorije

Na oglas se mogu javiti osobe oba spola. U službu ne može biti primljena osoba za čiji prijam postoje zapreke iz članaka 15. i 16. Zakona o službenicima i namještenicima u lokalnoj i područnoj (regionalnoj) samoupravi (”Narodne novine” broj 86/08, 61/11, 04/18, 112/19).

 **Uz pisanu prijavu (molbu) kandidati su dužni priložiti:**

- životopis

- dokaz o hrvatskom državljanstvu (preslika domovnice ili osobne iskaznice)

- dokaz o završenoj srednjoj školi (preslika svjedodžbe)

- preslika vozačke dozvole

- potvrda HZMO-a o podatcima evidentiranim u evidencijama HZMO-a

- uvjerenje nadležnog tijela da se protiv kandidata ne vodi kazneni postupak i da nije osuđivan za kaznena djela iz članka 15. Zakona o službenicima i namještenicima u lokalnoj i područnoj (regionalnoj) samoupravi (u izvorniku, ne stariji od 6 mjeseci)

- vlastoručno potpisanu izjavu da ne postoje zapreke za prijam u službu iz članka 16. Zakona o službenicima i namještenicima u lokalnoj i područnoj (regionalnoj) samoupravi.

Uvjerenje o zdravstvenoj sposobnosti dostavlja izabrani kandidat po obavijesti o izboru, a prije donošenje rješenja o prijmu u službu.

Kandidati koji ostvaruju pravo prednosti pri zapošljavanju, dužni su u prijavi na natječaj pozvati se na to pravo i imaju prednost u odnosu na sve ostale kandidate samo pod jednakim uvjetima.

Osoba koja nije podnijela pravodobnu i urednu prijavu ili ne ispunjava formalne uvjete iz oglasa, ne smatra se kandidatom prijavljenim na oglas.

Postupak provedbe Oglasa obuhvaća obveznu provjeru znanja i sposobnosti koja će se provesti putem pisanog testiranja i intervjua. Na prethodnu provjeru znanja i sposobnosti moći će pristupiti samo kandidati koji ispunjavaju formalne uvjete iz Oglasa, a na intervju samo kandidati koji su ostvarili najmanje 50% bodova iz svakog pravnog područja provjere na pisanom testiranju.

Ako kandidat ne pristupi prethodnoj provjeri znanja, smatra se da je povukao prijavu na Oglas.

Na web-stranici Općine Lovreć, www.Lovreć.hr bit će naveden opis poslova i podaci o plaći, način obavljanja prethodne provjere znanja i sposobnosti kandidata i iz kojeg područja, te pravni izvori za pripremanje kandidata za tu provjeru. Na istoj web-stranici, te na oglasnoj ploči Općine Lovreć, objavit će se vrijeme održavanja prethodne provjere znanja i sposobnosti kandidata, najmanje pet dana prije održavanja provjere.

Prijave s dokazima o ispunjavanju traženih uvjeta dostavljaju se u roku od 8 (osam) dana od objave ovog Oglasa na oglasnoj ploči Hrvatskog zavoda za zapošljavanje Imotski, u zatvorenoj omotnici, **osobno na adresu**: Općina Lovreć, Doktora Franje Tuđmana 7,21 257 Lovreć s naznakom "Oglas za referenta - koordinatora aktivnosti projekta "Zaželi njegu, zaželi posao – FAZA II"“.

O rezultatima oglasa kandidati će biti obaviješteni u zakonskom roku.

 **PROČELNIK**

Mislav Karoglan